CELEX: 32011D0095
Language: et
Date: 2011-02-11 00:00:00
Title: 2011/95/EL: Komisjoni otsus, 11. veebruar 2011 , millega kinnitatakse Luksemburgi Suurhertsogiriigis kasutatav searümpade liigitusmeetod (teatavaks tehtud numbri K(2011) 750 all)

12.2.2011   
            
            
               ET
            
            
               Euroopa Liidu Teataja
            
            
               L 38/40
            
         KOMISJONI OTSUS,
   11. veebruar 2011,
   millega kinnitatakse Luksemburgi Suurhertsogiriigis kasutatav searümpade liigitusmeetod
   (teatavaks tehtud numbri K(2011) 750 all)
   (Ainult prantsuskeelne tekst on autentne)
   (2011/95/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Määruse (EÜ) nr 1234/2007 V lisa punkti B.IV alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; sellisteks meetoditeks võivad olla üksnes statistiliselt tõestatud hindamismeetodid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Kõnealune statistiline viga on määratletud komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (2) artikli 23 lõikes 3.
            
         
               (2)
            
            
               Luksemburgi Suurhertsogiriik on seisukohal, et riikliku valemi ajakohastamine on tingimata hädavajalik selleks, et võtta arvesse viimase 20 aasta jooksul toimunud aretustööd. Viimati ajakohastati liigitusvahendi (HGP-2) tailihasisalduse võrrandit 1989. aastal ja see kinnitati komisjoni otsusega 89/51/EMÜ (3).
            
         
               (3)
            
            
               Seepärast on Luksemburgi Suurhertsogiriik taotlenud komisjoni kinnitust ühele searümpade liigitusmeetodile oma territooriumil ja on esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatava võrrandi määruse (EÜ) nr 1249/2008 artikli 23 lõikega 4 ette nähtud protokollis.
            
         
               (4)
            
            
               Kõnealuse taotluse läbivaatamisel on selgunud, et asjaomase liigitusmeetodi kinnitamise tingimused on täidetud. Seepärast tuleks see liigitusmeetod Luksemburgi Suurhertsogiriigis kinnitada.
            
         
               (5)
            
            
               Seadme ja liigitusmeetodi muutmine on lubatud üksnes komisjoni uue otsusega, mis võetakse vastu omandatud kogemusi silmas pidades. Sel põhjusel võidakse praegune luba tühistada.
            
         
               (6)
            
            
               Otsus 89/51/EMÜ tuleks seetõttu kehtetuks tunnistada. Pidades silmas tehnilisi tingimusi uute seadmete ja uue võrrandi rakendamisel, tuleks otsuse 89/51/EMÜ alusel lubatud searümpade liigitusmeetodit kohaldada siiski kuni 28. veebruarini 2011.
            
         
               (7)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Luksemburgi Suurhertsogiriigis lubatakse searümpade liigitamiseks vastavalt määruse (EÜ) nr 1234/2007 V lisa punkti B.IV alapunktile 1 kasutada järgmist meetodit: seade nimetusega „Hennessy Grading Probe (HGP 4)” ja sellega seotud hindamismeetod, mille üksikasjad on esitatud lisas.
   Artikkel 2
   Seadme või hindamismeetodi muutmine ei ole lubatud.
   Artikkel 3
   Otsus 89/51/EMÜ tunnistatakse kehtetuks.
   Siiski võib Luksemburgi Suurhertsogiriik 28. veebruarini 2011 kohaldada otsuse 89/51/EMÜ alusel lubatud searümpade liigitusmeetodit.
   Artikkel 4
   Käesolev otsus on adresseeritud Luksemburgi Suurhertsogiriigile.
   
      Brüssel, 11. veebruar 2011
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  ELT L 299, 16.11.2007, lk 1.
   
      (2)  ELT L 337, 16.12.2008, lk 3.
   
      (3)  EÜT L 20, 25.1.1989, lk 31.
   
      LISA
      
         Luksemburgi Suurhertsogiriigis kasutatav searümpade liigitusmeetod
      
      
                  1.
               
               
                  Searümpade liigitamiseks kasutatakse seadet nimetusega „Hennessy Grading Probe (HGP 4)”.
               
            
                  2.
               
               
                  Seade on varustatud sondiga, mille diameeter on 5,95 millimeetrit (sondi tipus asuva tera juures 6,3 mm), milles on fotodiood (Siemens LED, tüüp LYU 260-EO) ja fotodetektor (tüüp Silonex SLCD-61N1), ning mille mõõteulatus on 0–120 millimeetrit. Mõõtmistulemused teisendatakse hinnanguliseks tailihasisalduseks HGP 4 seadme või sellega ühendatud arvuti abil.
               
            
                  3.
               
               
                  Rümba tailihasisaldus arvutatakse järgmise valemiga:
                  LMP = 62,49268 – 0,94725·F + 0,16604·M
               
            
                  4.
               
               
                  kus:
                  
                              LMP
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              F
                           
                           
                              =
                           
                           
                              seljapeki (sealhulgas kamara) paksus millimeetrites, mõõdetuna 7 cm poolitatud rümba keskjoonest, teise ja kolmanda viimase ribi vahelt,
                           
                        
                              M
                           
                           
                              =
                           
                           
                              seljalihase paksus millimeetrites, mõõdetuna samal ajal ja samas kohas kui F.
                           
                        Valem kehtib 50–120 kilogrammi kaaluvate rümpade puhul.